Case ID: 1162268
Sentence 12: Müqavilədən göründüyü kimi, iddiaçı kredit vəsaitindən ən azı istifadəni ssuda hesabı vasitəsilə həyata keçirməli idi. Deməli, sözügedən Qaydaların 3.7.2-ci bəndinə əsasən ssuda hesabının açılması üçün cari hesabların açılması üçün tələb olunan sənədləri təqdim etməli idi. Qaydaların 3.1.8-ci bəndinə uyğun olaraq həmin sənədlərin sırasında vergi orqanı tərəfindən verilmiş şəhadətnamə-dublikatın əsli də olmalı idi. Belə ki, Azərbaycan Respublikasının Vergi Məcəlləsinin 35.2-ci maddəsinə əsasən banklar hüquqi şəxslərə, onların filial və nümayəndəliklərinə, fərdi sahibkarlara yalnız onlar vergi orqanı tərəfindən verilən şəhadətnamə-dublikatını təqdim etdikdən sonra bank hesabları açırlar.